पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण बढ़ने के साथ जिले में हरे नारियल समेत अन्य फलों की मांग भी बढ़ गई है। इससे फलाें के दाम में एक माह में ही दाे गुणा से अधिक बढाेतरी हाे चुकी है। डाॅक्टराें के परामर्श पर कोरोना से बचाव के लिए विटामिन सी, सिट्रिक और विटामिन-सी समेत डिहाइड्रेशन की कमी पूरे करने वाले फलों की लाेग अधिक खरीदारी कर रहे हैं। इनमें संतरा, नींबू, कीवी समेत नारियल पानी शामिल है। कोविड के बीच इन फलों की अधिक मांग के बाद कारोबारियों ने भी फलों के दोगुने दाम वसूल करना शुरू कर दिया है।
बड़ी बात यह है कि मंडी में व रेहड़ियाें पर बिक रहे फलाें के मूल्य में काफी अंतर है। पिछले माह यानी अप्रैल की शुरुआत में मिलने वाले फलाें में अब मई माह में दाे से तीन गुणा तक अंतर आ चुका है। इसी तरह ड्राईफ्रूट बादाम व अंजीर के मूल्य में भी बड़ा अंतर आ चुका है। पहले बादाम 580 से 600 रुपए किलाे तक मिल रहा था, वह अब 630 से 650 रुपए प्रति किलाे बिक रहा है। वहीं, अंजीर भी 930 से बढ़कर 1000 रुपए प्रति किलाे बिक रही है।
फल पहले (अप्रैल) अब (मई)
नारियल 35-40 80-90
तरबूज 12-15 20-25
अंगूर 60-80 140-150
कीवी 30-50 60-70
माैसमी 40-50 100-120
नींबू 70-80 150-200
पपीता 40-45 80-100
सेब 150-200 250-300
नारियल पानी में कार्बोहाइड्रेट और प्रोटीन की भरपूर मात्रा : नारियल पानी में विटामिन, मिनरल, कार्बोहाइड्रेट और प्रोटीन होते हैं जो शरीर को तरोताजा रखते हैं। पौष्टिक तत्वों से भरपूर ये फल शरीर की रोग प्रतिरोधक क्षमता बढ़ाते हैं। नीबू, संतरा विटामिन सी का सबसे अच्छा स्रोत है। कीवी प्राकृतिक रूप से खट्टा-मीठा फल है। इसमें सिट्रिक एसिड और विटमिन-सी भरपूर मात्रा में होता है। डाॅक्टर इन फलाें का सेवन करने की सलाह देते हैं। डॉक्टर भी इन दिनों सभी को यही सलाह देते हैं कि कोविड मरीज को नारियल पानी के साथ ताजा फलों का ज्यूस ही सबसे ज्यादा पिलाया जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva kas_Deva bho_Deva bho_Deva kas_Deva mag_Deva mag_Deva awa_Deva hin_Deva zho_Hant eng_Latn